צביה אליהו

צביה חנה אליהו (נולדה בשנת 1933) היא אשת ציבור. אלמנתו של הרב מרדכי אליהו שהיה הראשון לציון והרב הראשי לישראל.

== ביוגרפיה ==
נולדה לרבי נסים דוד עזראן ראש ישיבת בית שמואל ואהל מרדכי, נינתו של הרב מרדכי עזראן ולאביגיל (נפטרה בה' באייר תשע"ה), בתו של הרב יוסף שלוש ונכדתו של הרב דוד שלוש.

משנת 1951–1953 למדה מקצוע ורכשה במהלך השנים מספר שפות. בשנת 1953, בהיותה בת עשרים, נישאה לרב מרדכי אליהו. בני הזוג גרו בשכונת גבעת שאול בירושלים, שם גרה עד היום.

כותבת טור קבוע במגזין לנשים 'פנימה'. בעבר כתבה טור בעלון השבת מעייני הישועה.

מעבירה שיעורים במקומות רבים ובפרט בימי עיון לנשים, בכנסי התעוררות ובמדרשות לנשים, ונחשבת לדמות תורנית משפיעה בקרב נשים רבות.

בשנים 2010 וב-2012 יזמה מבצע עולמי לשמירת שתי שבתות. מטרת המבצע הייתה, בהתבסס על דברי רבי שמעון בר יוחאי, שאם ישראל משמרין שתי שבתות כהלכתן, מיד ייגאלו.

לאחר פטירתו של הרב אליהו, מצאה פתק משומש בכיסו, ובו תפילה אישית-סודית שחיבר והיה נושא בכל יום. היא פנתה ליונתן רזאל, וביקשה ממנו שילחין אותה. השיר בוצע על ידו יחד עם יוסף הרקדן.

בשנת 2013 הייתה שותפה למסע הרבניות, לאורכה ולרוחבה של הארץ לחזק, לקרב ולהעצים את נשות ישראל.

מאות מסיפוריה על בעלה הרב אליהו הובאו בסדרת הספרים "אביהם של ישראל", ב-11 חלקים, שיצאה לאור בשנים תש"ע-תשפ"ב.

== עמדותיה ==

היא גורסת שיש לחזק את לימוד התורה לנשים, אך לדעתה נשים אינן יכולות לפסוק הלכות. בנוסף, היא מתנגדת לגיוס בני ישיבות.

בבחירות בשנת תשע"ה הביעה תמיכה במפלגת יחד - העם איתנו.

== משפחתה ==
* בנה, הרב שמואל אליהו - חבר מועצת הרבנות הראשית ורב העיר צפת
* בנה, הרב יוסף אליהו - ראש כולל דרכי הוראה לרבנים
* בנה, עו"ד שלמה בן אליהו - מנכ"ל משרד החקלאות. בעבר היה מנכ"ל משרד השיכון ומנהל מינהל מקרקעי ישראל ועמד בראשות המכון להוצאת ספרי אביו.
* בתה, מירב
* אחותה, דינה פלפל

==אילן יוחסין==

===משפחת בעלה===

== קישורים חיצוניים ==
* [https://www.inn.co.il/tags/%D7%94%D7%A8%D7%91%D7%A0%D7%99%D7%AA_%D7%A6%D7%91%D7%99%D7%94_%D7%90%D7%9C%D7%99%D7%94%D7%95 עשרות טורי דעות מהמגזין לנשים 'פנימה' ומבחר ראיונות שהעניקה לערוץ 7], אתר ערוץ 7.
* [http://www.kikar.co.il/tag.php?t=הרבנית+צביה+אליהו 5 ראיונות עם הרבנית צביה אליהו] באתר כיכר השבת.
* [http://www.kipa.co.il/tags/הרבנית-צביה-אליהו ראיונות שהעניקה הרבנית צביה אליהו], באתר כיפה.
* [https://web.archive.org/web/20160807060414/http://www.harav.org/Dmuto/ArticleDetail.asp?ID=1610 ריאיון עם הרבנית אליהו], עולם קטן.
* [http://www.iba.org.il/moreshet/moreshet.aspx?classto=InnerKlali&entity=640385&type=1&topic=0&page=241 ריאיון לתוכנית מלווה מלכה ברשת ב'], אתר הערוץ הראשון.
* [http://www.hidabroot.org/article/78524 ריאיון עם הרבנית אליהו], אתר ערוץ הידברות.
* [https://web.archive.org/web/20160807050559/http://www.harav.org/Dmuto/ArticleDetail.asp?ID=551 אודי דוידי מראיין את הרבנית אליהו], ערוץ אורות.
* [http://col.org.il/show_news.rtx?artID=69394 ריאיון עם הרבנית צביה אליהו], אתר חב"ד און ליין.
* [http://www.srugim.co.il/tag/הרבנית-צביה-אליהו כתבות על הרבנית צביה אליהו], אתר סרוגים.
* [https://www.youtube.com/results?search_query=הרבנית+צביה+אליהו ראיונות עם הרבנית צביה אליהו], באתר יוטיוב.

== הערות שוליים ==

קטגוריה:רבניות (נשות רבנים)
קטגוריה:משפחת אליהו
קטגוריה:משפחת יוסף שלוש
קטגוריה:בעלי טור ישראלים
קטגוריה:קריית משה: אישים
קטגוריה:גבעת שאול: אישים
קטגוריה:משפחת עזראן
קטגוריה:ישראליות שנולדו ב-1933
קטגוריה:ישראלים שנולדו ב-1933